Zamindar Bari i Pakutias

Zamindar Bari i Pakutias është një rezidencë zamindare e vendosur në komunën Pakutia, upazila Nagarpur e distriktit të Tangailit, divizioni i Dhakës në Bangladesh.

Historia
Në fund të Periudhës Britanike dhe për një kohë të gjatë gjatë Periudhës Pakistaneze, shërbimet e transportit me kryeqytetin e Indisë Britanike, Kalkuta, ishin në funksion. Në një kohë, midis Nagarpurit dhe Kalkutës u zhvilluan marrëdhënie tregtare dhe kulturore. Më vonë, Ramkrishna Saha Mondal (një njeri i pasur) erdhi nga Kalkuta, në Bengalin Perëndimor. Në fillim të shekullit të XIX, ai nisi themelimin e një zamindarie në Pakutia. Në vitin 1915 ai ndërtoi tre pallate me dizajne të njëjta në një sipërfaqe prej  në Pakutia, ku njëri është më madh. Në atë kohë rezidenca zamindare ishte e njohur si "Tin Mahala" ose "Tin Tarafi". Zamindarët e këtij vendi nuk i lejonin subjektet e tyre të kalonin para rezidencave të tyre me këpucë në këmbë apo me ombrella në kokë. Familja e re zamindare ishte miqësore me banorët dhe në vitin 1916 ndërtoi një shkollë që e emërtoi Shkolla "Brindaban Chandra Radha Gobinda".

Pas ndarjes së Indisë në vitin 1947 familja mërgoi në Indi. Në vitin 1967 qeveria e bleu pronën duke vendosur aty kolegjin "Brindaban Çandra Radha Gobinda" të themeluar prej vetë familjes. Ai njohet në Nagarpur më mirë si "Pakutia BCRG Degree College".

Përshkrimi
Zamindar Bari i Pakutias ndodhet  nga Tangail Sadari. Ai është i vendosur në bregun e lumit Lohaxhang në jug të upazilës Nagarpur  nga Zamindar Bari i Baliatit. Kompleksi përmban lëndina dhe kopshte me pemë të larta.

Në mes të secilës ndërtesë, ndodhen dy shtatore të bukura femërore të dekoruara me kurora me bimë kacavjerrëse dhe lule. Mbi kornizën e kreut ndodhen gjithashtu disa shatatore të vogla femërore duke qëndruar në pozicione të ndryshme. Këto ndërtesa janë një krijim unik i Artit Perëndimor, punimet artizanale të të cilit janë mahnitëse. Përveç kësaj, punimi artistik i Puxha Mandapës i mahnit akoma turistët pas qindra vitesh.

Përballë këtyre ndërtesave ndodhen tre tempuj Nat. Salla dy-katëshe e kërcimit është në mes të kompleksit. Pranë kompleksit ndodhet një ujëmbledhës i madh i quajtur "Upendra Sarobar". Dritaret dhe dyert kanë skalitje të ndërlikuara. Vetëm ndërtesa kryesore përmban 100 dhoma.

 Galeri Pamjesh

Shiko gjithashtu
 Zamindar Bari Çoudhuri i Nagarpurit
 Zamindar Bari i Dhanbarit
 Zamindar Bari i Maherës
 Mojez Manzili
 Zamindar Bari i Baliadit
 Zamindar Bari i Baliatit
 Zamindar Bari i Srifaltalit
 Zamindar Bari i Teotas
 Raxhbari i Muraparës
 Mauzoleu i Bibi Marjamit
 Sonargaoni
 Panam Nagari
 Bara Sardar Bari
 Varri i Kolombo Sahibit
 Mazari dhe Xhamia e Haxhi Baba Saleh
 Fortesa e Idrakpurit
 Fortesa e Sonakandës
 Fortesa e Xhangalbarit
 Hinduizmi në Bangladesh
 Historia e Bengalit
 Arkitektura e Bangladeshit
 Lista e monumenteve të rëndësishme në divizionin e Dhakës
 Lista e vendeve arkeologjike në divizionin e Dhakës

Referime

Kategoria:Ndërtesa të përfunduara në shekullin XIX
Kategoria:Pallate në Bangladesh